Publication: Magyar Közlöny
Issue: MK-2010-87 (Year: 2010, Number: 87)
Era: contemporary
Section: 2. melléklet a 26/2010. (V. 27.) OKM rendelethez
Paragraph Index: 764

2. A szakképesítés munkaterületének rövid, jellemző leírása: A kommunikátor önkormányzatok, vállalkozások, alapítványok, államigazgatási, érdekvédelmi és civil szervezetek alkalmazottjaként a belső és a külső kommunikációs kapcsolatok felelőse A kommunikátor egyik első számú munkatársa a legfelsőbb szintű vezetőnek Tanácsaival segíti döntéseinek kialakításában, elemzéseket és háttér-információkat ad az egyes döntések különböző szintű fogadtatásához, mind a politikai, kulturális és társadalmi szférában, mind a konkurencia köreiben Felelős a szervezet, intézmény egységes arculatáért A kommunikátor az a személy, aki egy személyben – átfogó koncepció jegyében – gondoskodik az adott intézmény, szervezet különböző szintű kommunikációs kapcsolatairól Az idegen nyelvű PR asszisztens cégek, vállalatok, stb. alkalmazottjaként a külső idegen nyelvű kommunikációs kapcsolatokért felelős Gondozza az adott szervezet idegen nyelvű megjelenését, beleértve annak idegen nyelvű leírását, bemutatását

Source: https://magyarkozlony.hu/hivatalos-lapok/5738ba89e65a144decfb7b5a9ff878e5b0ef8ef3/dokumentumok/dbbc72b70a189adfb761c25c899411339739c9e5/letoltes